****

**แผนการจัดการเรียนรู้ที่ ๓**

**หน่วยการเรียนรู้ที่** ๒ โคลงโลกนิติ  **เรื่อง** คัดลายมือ

**วิชา** ภาษาไทย  **ชื่อรายวิชา** ภาษาไทย ท ๒๑๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๑ **ปีการศึกษา** ๒๕๖๐ **เวลา** ๑ คาบ / ๕๐ นาที

**มาตรฐานการเรียนรู้**

 มาตรฐาน ท ๒.๑ ใช้กระบวนการเขียนสื่อสาร เขียนเรียงความ ย่อความ และเขียนเรื่องราวในรูปแบบต่าง ๆ เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ

**ตัวชี้วัด**

 ท ๒.๑ ม.๑/๑ การคัดลายมือตัวบรรจงครึ่งบรรทัด

**จุดประสงค์การเรียนรู้**

๑. นักเรียนสามารถบอกหลักการคัดลายมือที่ถูกต้องได้

 ๒. นักเรียนสามารถคัดลายมือได้ถูกต้องตามรูปแบบของโรงเรียน

**สาระสำคัญ**

การคัดลายมือ เป็นการฝึกเขียนเบื้องต้นที่จำเป็นต้องฝึกตั้งแต่วัยเด็ก เพื่อให้มีทักษะการเขียนที่สวยงามเป็นระเบียบเรียบร้อย อ่านแล้วสบายตา เพราะการคัดลายมือเป็นพื้นฐานที่จะนำไปสู่การเขียนได้อย่างถูกต้องและคล่องแคล่ว

**สาระการเรียนรู้**

หลักการคัดลายมือ

 การคัดลายมือในรูปแบบของโรงเรียน

**คุณลักษณะอันพึงประสงค์**

มีวินัย

**สมรรถนะสำคัญ**

ความสามารถในการคิด

**กิจกรรมการเรียนรู้**

กิจกรรมขั้นนำเข้าสู่บทเรียน (ทบทวนความรู้เดิม)

 ๑. ครูสุ่มตัวแทนนักเรียนโดยใช้วิธีการสุ่มเลขที่ออกมาเขียนตัวอักษรบนกระดาน

 ๒. ครูชี้แจงวัตถุประสงค์ และถามนักเรียนเกี่ยวกับประโยชน์ของการคัดลายมือ

 กิจกรรมขั้นพัฒนาผู้เรียน (เพิ่มเติมความรู้ใหม่)

 ๓. นักเรียนฟังบรรยายเรื่องหลักการคัดลายมือ

 ๔. นักเรียนทำชิ้นงานการคัดลายมือตัวบรรจงครึ่งบรรทัดลงในสมุดบันทึก

 กิจกรรมขั้นรวบยอด (นำไปใช้)

 ๕. นักเรียนและครูร่วมกันสรุปความรู้และประโยชน์เรื่องการคัดลายมือ

**สื่อการเรียนรู้**

สมุดบันทึก

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** การคัดลายมือ เป็นการฝึกเขียนเบื้องต้นที่จำเป็นต้องฝึกตั้งแต่วัยเด็ก เพื่อให้มีทักษะการเขียนที่สวยงามเป็นระเบียบเรียบร้อย อ่านแล้วสบายตา เพราะการคัดลายมือเป็นพื้นฐานที่จะนำไปสู่การเขียนได้อย่างถูกต้องและคล่องแคล่ว | สมุดจดบันทึก คัดลายมือ | แบบประเมินสมุดจดบันทึก คัดลายมือ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**ท ๒.๑ ม.๑/๑ การคัดลายมือตัวบรรจงครึ่งบรรทัด | สมุดจดบันทึก คัดลายมือ | แบบประเมินสมุดจดบันทึกคัดลายมือ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**มีวินัย | สมุดจดบันทึก คัดลายมือ | แบบประเมินสมุดจดบันทึก คัดลายมือ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะสำคัญ**ความสามารถในการคิด | สมุดจดบันทึก คัดลายมือ | แบบประเมินสมุดจดบันทึก คัดลายมือ | ได้คะแนนร้อยละ ๖๐ ขึ้นไปถือว่าผ่านเกณฑ์ |

**เกณฑ์การประเมินสมุดจดบันทึก การคัดลายมือตัวบรรจงครึ่งบรรทัด**

|  |  |
| --- | --- |
| **องค์ประกอบที่ประเมิน** | **ระดับคุณภาพของผลงาน** |
| **๓ (ดี)** | **๒ (ผ่าน)** | **๑ (พอใช้)**  |
| ๑. ความสวยงาม | รูปร่างตัวอักษรเป็นแบบเดียวกัน หัวไม่บอด ช่องไฟเสมอ การวางตัวอักษรถูกต้องตามการเขียนของไทย | รูปร่างตัวอักษรเป็นแบบเดียวกัน ช่องไฟเสมอ การวางตัวอักษรถูกต้องตามการเขียนของไทย | รูปร่างตัวอักษรสวยงามอยู่ในระดับเดียวกันการวางตัวอักษรถูกต้องตามการเขียนของไทย |
| ๒. ความเรียบร้อย | การวางรูปแบบ การย่อหน้า และการเว้นวรรคตอนถูกต้องเรียบร้อย ไม่เขียนฉีกคำ | การวางรูปแบบและการเว้นวรรคตอนถูกต้อง ไม่เขียนฉีกคำ | การวางรูปแบบถูกต้องเรียบร้อย ไม่เขียนฉีกคำ |
| ๓. ความสะอาด | แบบคัดมีความสะอาด ไม่มีรอยลบ ขูด ขีดฆ่า ไม่มีรอยเปรอะเปื้อน  | แบบคัดมีความสะอาดเรียบร้อย มีรอยลบ ขูด ขีดฆ่า ๑ – ๓ ตำแหน่ง  | แบบคัดมีรอย ขูด ลบ ฆ่า มากกว่า ๓ ตำแหน่งขึ้นไป  |

**เกณฑ์การประเมิน**

๗ – ๙ หมายถึง ดี

๔ – ๖ หมายถึง พอใช้

๐ – ๓ หมายถึง ควรปรับปรุง